КъБР-м и Муслъымэнхэм я IуэхущIапIэм и унафэщIхэм яхуэзащ
КIуэкIуэ К. В. Налшык дэт мэжджытышхуэм иджыблагъэ щыIащ икIи нэмэз щащI пэшхэр къызэхикIухьащ, КъБР-м и Муслъымэнхэм я IуэхущIапIэм тхылъхэр къыдэгъэкIынымкIэ и къудамэм и лэжьэкIэм щыгъуазэ зищIащ.
Республикэм и унафэщIым и къалэнхэр пIалъэкIэ зыгъэзащIэмрэ муслъымэнхэм я IуэхущIапIэм и унафэщI Дзасэжь Хьэзрэталийрэ щызэпсалъэм къыхагъэщхьэхукIащ дин зэмылIэужьыгъуэхэм итхэм я зэпыщIэныгъэхэр гъэбыдэн зэрыхуейр.
А махуэ дыдэм КIуэкIуэ Казбек кIуащ Iимам Абу Хьэнифэ и цIэр зезыхьэ Кавказ Ищхъэрэ ислъам университетым. Мыбы щекIуэкI лэжьыгъэм хьэщIэр щыгъуазэ ищIащ университетым и ректор Чочаев Шарафутдин. ЕджапIэр зыхуей псомкIи къызэгъэпэщащ, щеджэн, зэIущIэхэр щрагъэкIуэкIын пэшхэр ирикъуу иIэщ. Апхуэдэу абы хэтщ библиотекэ, компьютер класс, бзэр щадж пэш.
КъБР-м и Iэтащхьэмрэ Правительствэмрэ я пресс-IуэхущIапIэ.
